Verejný obstarávateľ: Mestská časť Bratislava - Nové Mesto, Junácka 1, 832 91 Bratislava

SÚŤAŽNÉ PODKLADY

Predmet zákazky: Materská škola na Pionierskej ulici - Stavebné úpravy

A.1Pokyny pre uchádzačov

Časť I.

Všeobecné informácie

Časť II.

Dorozumievanie a vysvetľovanie

Časť III.

Príprava ponuky

Časť IV.

Predkladanie ponúk

Časť V.

Otváranie a vyhodnotenie ponúk

Časť VI.

Prijatie zmluvy

A.2Podmienky účasti uchádzačov

A.3Kritériá na hodnotenie ponúk a pravidlá ich uplatnenia

B.1Opis predmetu obstarávania

B.2Spôsob určenia ceny

B.3Obchodné podmienky uskutočnenia prác

V Bratislave 11.4.2013

.............................

Mgr. Rudolf Kusý

starosta

**A.1 POKYNY PRE UCHÁDZAČOV**

Časť I.

Všeobecné informácie

1. Identifikácia verejného obstarávateľa
2. Predmet obstarávania
3. Komplexnosť dodávky
4. Zdroj finančných prostriedkov
5. Typ zmluvy
6. Miesto a termín uskutočnenia prác
7. Oprávnení uchádzači
8. Predloženie ponuky
9. Variantné riešenie

###### Platnosť ponuky

1. Náklady na ponuku

Časť II.

Dorozumievanie a vysvetľovanie

###### Dorozumievanie medzi verejným obstarávateľom a uchádzačmi

1. Vysvetľovanie a doplnenie súťažných podkladov
2. Obhliadka miesta uskutočnenia prác

Časť III.

Príprava ponuky

1. Jazyk ponuky

###### Obsah ponuky

###### Splnenie podmienok účasti uchádzačov

1. Zábezpeka
2. Mena a ceny uvádzané v ponuke
3. Vyhotovenie ponuky

Časť IV.

**Predkladanie ponúk**

1. Označenie obalov ponúk
2. Miesto a lehota na predkladanie ponúk
3. Doplnenie, zmena a odvolanie ponuky

Časť V.

Otváranie a vyhodnotenie ponúk

1. Otváranie obálok s ponukami
2. Dôvernosť procesu verejného obstarávania
3. Preskúmanie ponúk
4. Vysvetľovanie ponúk
5. Mena na vyhodnotenie ponúk
6. Hodnotenie ponúk

Časť VI.

Prijatie zmluvy

1. Oznámenie o poradí úspešnosti ponúk
2. Prijatie zmluvy

**Časť I.**

##### Všeobecné informácie

1. **Identifikácia verejného obstarávateľa**

Názov organizácie: Mestská časť Bratislava - Nové Mesto IČO: 00 603 317

Sídlo organizácie: Junácka 1, 832 91 Bratislava

Telefón: 02/49253250 Fax: 02/44258840 E-mail: vo.matovic@banm.sk

1. **Predmet obstarávania**

Materská škola na Pionierskej ulici - Stavebné úpravy

Hlavný predmet obstarávania CPV: 45214210-5

Podrobné vymedzenie obstarávanej práce tvorí časť *B.1 Opis predmetu obstarávania*.

1. **Komplexnosť dodávky**

Uchádzač musí predložiť ponuku na celý predmet obstarávania.

1. **Zdroj finančných prostriedkov**

Predmet obstarávania bude financovaný z rozpočtu Mestskej časti Bratislava – Nové Mesto.

1. **Typ verejnej zmluvy**
   1. Zmluva o dielo
   2. Podrobné vymedzenie zmluvných podmienok na uskutočnenie prác tvorí časť *B.3 Obchodné podmienky uskutočnenia prác, B.1 Opis predmetu obstarávania a B.2 Určenie ceny*.
2. **Miesto a termín uskutočnenia prác**

5.1 Miesto uskutočnenia prác: MŠ Pionierska 12A, Bratislava

Požadovaný termín uskutočnenia prác: do 75 dní od prevzatia staveniska

**7 Oprávnení uchádzači**

7.1 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť.

7.2 Ak ponuku predloží právnická osoba uvedená v bode 7.1, bude táto ponuka z verejnej súťaže vylúčená.

1. **Predloženie ponuky** 
   1. Uchádzač môže predložiť iba jednu ponuku. Súčasťou ponuky musí byť:
      1. 6x návrh zmluvy podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch,
      2. doklady a dokumenty požadované v Oznámení o vyhlásení verejnej súťaže a podľa týchto Súťažných podkladov.
   2. Uchádzač predloží ponuku v uzavretom obale podľa bodu 21 osobne alebo poštovou zásielkou na adresu verejného obstarávateľa uvedenú v bode 22.1 a v lehote na predkladanie ponúk podľa bodu 22.2.
   3. V prípade, že uchádzač predloží ponuku prostredníctvom poštovej zásielky, je podľa bodu 22.2 rozhodujúci termín doručenia ponuky verejnému obstarávateľovi.
   4. Pri osobnom doručení ponuky uchádzačom na adrese uvedenej v bode 22.1 verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
2. **Variantné riešenie**
   1. Neumožňuje sa predložiť variantné riešenie.
   2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

###### Platnosť ponuky

* 1. Ponuky zostávajú platné počas lehoty viazanosti ponúk stanovenej do: 30. 6. 2013
  2. V prípade uplatnenia revíznych postupov proti činnosti verejného obstarávateľa sa uchádzačom oznámi predpokladané predĺženie lehoty viazanosti ponúk.

1. **Náklady na ponuku**
   1. Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.
   2. Ponuky doručené na adresu verejného obstarávateľa uvedenú v bode 22.1 a predložené v lehote na predkladanie ponúk podľa bodu 22.2 sa počas plynutia lehoty viazanosti a po uplynutí lehoty viazanosti ponúk podľa bodu 10 uchádzačom nevracajú. Zostávajú ako súčasť dokumentácie o verejnej súťaži.

**Časť II.**

##### Dorozumievanie a vysvetľovanie

###### Dorozumievanie medzi verejným obstarávateľom a uchádzačmi

* 1. Poskytovanie vysvetlení a iné dorozumievanie (ďalej len „informácie“) medzi verejným obstarávateľom a uchádzačmi sa zo strany verejného obstarávateľa bude uskutočňovať písomnou formou.
  2. Pri poskytnutí informácií napríklad elektronickou poštou, faxom a pod. (ďalej len „elektronické prostriedky“), ktorými nemožno trvalo zachytiť ich obsah, tieto informácie sa doručia aj v písomnej forme, najneskôr do 3 dní odo dňa odoslania informácie elektronickými prostriedkami, pri dodržaní zákonom stanovených lehôt.
  3. Pri zistení rozdielov medzi obsahom informácie bez trvalého zachytenia obsahu a informácie doručenej v písomnej forme, je rozhodujúca písomná forma.

1. **Vysvetľovanie a doplnenie súťažných podkladov**
   1. V prípade potreby objasniť Súťažné podklady môže ktorýkoľvek z uchádzačov požiadať o ich vysvetlenie priamo u zodpovednej osoby na adrese: Ing. arch. Miloslav Šimánek , Miestny úrad, Mestská časť Bratislava – Nové Mesto, Junácka 1, 832 91 Bratislava, tel. 02/44452477, e-mail: simanek@banm.sk
   2. Odpoveď na každú požiadavku o vysvetlenie Súťažných podkladov, predloženú zo strany ktoréhokoľvek uchádzača podľa bodu 13.1, sa oznámi do šiestich dní od doručenia požiadavky všetkým uchádzačom, ktorí si prevzali Súťažné podklady.

13.3 Za včas doručenú požiadavku uchádzača o vysvetlenie Súťažných podkladov sa považuje požiadavka doručená v písomnej forme najneskôr do **1.5.2013 do 12:00 hod**

1. **Obhliadka miesta uskutočnenia prác**
   1. Uchádzačom sa odporúča vykonať obhliadku miesta uskutočnenia prác tak, aby si sami overili a získali potrebné informácie, ktoré budú potrebovať na prípravu a spracovanie ponuky. Výdavky spojené s obhliadkou miesta uskutočnenia prác idú na ťarchu uchádzača.
   2. Uchádzači, ktorí prejavia záujem o vykonanie obhliadky miesta uskutočnenia prác, dostanú informácie na telefónnom alebo faxovom čísle, alebo priamo u zodpovednej osoby na adrese: Ing. arch. Miloslav Šimánek , Miestny úrad, Mestská časť Bratislava – Nové Mesto, Junácka 1, 832 91 Bratislava, tel. 02/44452477, e-mail: simanek@banm.sk

**Časť III.**

##### Príprava ponuky

1. **Jazyk ponuky**
   1. Celá ponuka, tiež dokumenty v nej predložené musia byť vyhotovené v slovenskom jazyku.
   2. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnej súťaži v pôvodnom jazyku a súčasne doložené úradným prekladom do slovenského jazyka. To sa netýka dokladov predložených v ponuke uchádzača, ktoré sú vyhotovené v českom jazyku. V prípade zistenia rozdielov v obsahu predložených dokladov, je rozhodujúci preklad v slovenskom jazyku.

###### Obsah ponuky

**Ponuka predložená uchádzačom musí obsahovať:**

16.1 Ponuka sa predkladá tak, aby obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom **"Kritériá"** a osobitne oddelenú a uzavretú ostatnú časť ponuky, označenú slovom **"Ostatné"**

16.2 Osobitne oddelená uzavretá časť s označením **"Ostatné"** musí obsahovať:

- vyhlásenie uchádzača o pravdivosti a úplnosti všetkých údajov uvedených v ponuke,

- 6x návrh zmluvy podľa bodu 8.1.1, v ktorom zohľadní časti *B.3 Obchodné podmienky uskutočnenia prác*, *B.1 Opis predmetu obstarávania*, Čestné vyhlásenie, že uchádzač alebo záujemca spĺňa podmienky účasti.

16.3 Osobitne oddelená uzavretá časť s označením **" Kritériá "** musí obsahovať:

Návrh na plnenie kritérií: *B.2 Určenie ceny*.

###### Splnenie podmienok účasti uchádzačov

* 1. Hodnotenie splnenia podmienok účasti uchádzačov podľa časti *A.2 Podmienky účasti uchádzačov* bude založené na posúdení splnenia:
     1. podmienok účasti vo verejnom obstarávaní uvedených v § 26 ods. 1 Zákona NR SR č. 25/2006 Z. z. o verejnom obstarávaní
     2. požadovaných podmienok účasti vo verejnej súťaži, týkajúcich sa:
        1. finančného postavenia uchádzača
        2. technickej spôsobilosti uchádzača

17.2 **Splnenie podmienok účasti sa preukazuje čestným vyhlásením uchádzača alebo záujemcu, pričom doklady, preukazujúce splnenie podmienok účasti predkladá verejnému obstarávateľovi a obstarávateľovi úspešný uchádzač podľa § 44 ods. 1 v čase a spôsobom, určeným verejným obstarávateľom.**

1. Zábezpeka
   1. Zábezpeka sa nevyžaduje.

1. Mena a ceny uvádzané v ponuke
   1. Navrhovaná zmluvná cena musí byť stanovená podľa Zákona NR SR č.18/1996 Z. z. o cenách v znení neskorších predpisov.
   2. Uchádzačom navrhovaná zmluvná cena bude vyjadrená v eurách.
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH,
   4. ak uchádzač nie je platcom DPH, uvedie navrhovanú zmluvnú cenu celkom. Na túto skutočnosť, že nie je platcom DPH, upozorní.
2. Vyhotovenie ponuky
   1. Ponuka musí byť vyhotovená v písomnej forme, a to písacím strojom alebo tlačiarňou počítača, perom s nezmazateľným atramentom a pod.
   2. Doklady a dokumenty tvoriace obsah ponuky, požadované v Oznámení o vyhlásení verejnej súťaže a v týchto Súťažných podkladoch, musia byť v ponuke predložené ako originály alebo úradne overené kópie týchto dokladov alebo dokumentov, pokiaľ nie je určené inak.

**Časť IV.**

##### Predkladanie ponúk

1. Označenie obalov ponúk
   1. Obal ponuky musí byť uzatvorený a v súlade s bodom 16 týchto súťažných podkladov musí obsahovať osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom **"Kritériá"** a osobitne oddelenú a uzavretú ostatnú časť ponuky, označenú slovom **"Ostatné“**
   2. Obal ponuky musí obsahovať nasledovné údaje:
      1. adresu verejného obstarávateľa uvedenú v bode 22.1,
      2. adresu uchádzača (názov alebo obchodné meno a adresa sídla alebo miesta podnikania),

* + 1. označenie „verejná súťaž - neotvárať“,

* + 1. označenie heslom: verejná súťaž **„Materská škola na Pionierskej ulici - Stavebné úpravy“**

1. **Miesto a lehota na predkladanie ponúk**
   1. Ponuky je potrebné doručiť na adresu verejného obstarávateľa:

Názov: Miestny úrad Bratislava - Nové Mesto

S í d l o

Obec (mesto): Bratislava PSČ: 832 91

Ulica: Junácka Číslo: 1

Poschodie: prízemie, Číslo miestnosti: podateľňa

* 1. Lehota na predkladanie ponúk uplynie: **6.5.2013 do 12,00 hod.**
  2. Ponuka predložená po uplynutí lehoty na predkladanie ponúk uvedenej v bode 22.2 sa vráti uchádzačovi neotvorená.

1. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk podľa bodu 22.2.
   2. Doplnenie alebo zmenu ponuky je možné vykonať odvolaním pôvodnej ponuky na základe písomnej žiadosti uchádzača zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na adresu verejného obstarávateľa podľa bodu 22.1 a doručením novej ponuky v lehote na predkladanie ponúk podľa bodu 22.2 a na adresu podľa bodu 22.1.

**Časť V.**

##### Otváranie a vyhodnotenie ponúk

1. Otváranie obálok s ponukami
   1. Termín a miesto otvárania ponúk s označením **" Kritériá "** oznámi verejný obstarávateľ všetkým uchádzačom, ktorí predložili ponuku v lehote na predkladanie ponúk a ktorých ponuka nebola vylúčená v dostatočnom predstihu, aby im bola umožnená účasť.
   2. Na otváraní ponúk sa môžu zúčastniť oprávnení uchádzači, ktorí predložili ponuky podľa bodu 22.1 a 22.2. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie.

* 1. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.
  2. Na otváraní ponúk za účasti uchádzačov podľa bodov 24.1 až 24.3 sa všetkým zúčastneným z predložených ponúk zverejnia názvy alebo obchodné mená,  adresy alebo sídla všetkých uchádzačov a ich návrhy na plnenie jednotlivých kritérií, ktoré sa dajú vyjadriť číslicou, určených verejným obstarávateľom na hodnotenie ponúk.
  3. Všetkým oprávneným uchádzačom , ktorí predložili ponuky podľa bodu 22.1 a 22.2, bude zaslaná do 5 dní zápisnica z otvárania ponúk s uvedením zoznamu uchádzačov a ich návrhov na plnenie jednotlivých kritérií určených verejným obstarávateľom na hodnotenie ponúk.

1. Dôvernosť procesu verejného obstarávania
   1. Informácie, týkajúce sa preskúmania, vysvetlenia, vyhodnotenia, vzájomného porovnania ponúk a odporúčaní prijatia ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúceho procesu vyhlásenej verejnej súťaže poskytnúť alebo zverejniť uvedené informácie ani uchádzačom, ani žiadnym iným osobám.
   2. Informácie, ktoré uchádzač v ponuke označí za dôverné, nebudú zverejnené, okrem údajov podľa bodu 24.4.
2. Preskúmanie ponúk
   1. Do procesu vyhodnocovania ponúk budú zaradené tie ponuky, ktoré:
      1. obsahujú náležitosti určené v bode 16,
      2. zodpovedajú požiadavkám a podmienkam uvedeným v Oznámení o vyhlásení verejnej súťaže a v týchto Súťažných podkladoch.
   2. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení o vyhlásení verejnej súťaže a v týchto Súťažných podkladoch. Ostatné ponuky uchádzačov budú z verejnej súťaže vylúčené.
   3. Uchádzač bude upovedomený o vylúčení jeho ponuky s uvedením dôvodu vylúčenia.
3. **Vysvetľovanie ponúk**
   1. Uchádzač môže byť požiadaný o písomné vysvetlenie svojej ponuky. Nesmie však byť vyzývaný a ani nesmie byť prijatá ponuka uchádzača na zmenu, ktorou by sa ponuka zvýhodnila.
   2. Uchádzač bude požiadaný o odôvodnenie návrhu ceny v prípade, ak bude ponuka obsahovať neobvykle nízku cenu.
   3. Z procesu vyhodnocovania bude vylúčená ponuka uchádzača:
      1. ak komisia neuzná odôvodnenie návrhu ceny, ktoré nie je v súlade s požiadavkou verejného obstarávateľa podľa odst. 3 § 42 Zák. č. 25/2006 Z. z.

* + 1. ak uchádzač neodôvodní návrh ceny v lehote určenej komisiou alebo v lehote piatich dní odo dňa doručenia žiadosti, ak komisia lehotu neurčila.
  1. Uchádzač bude upovedomený o vylúčení jeho ponuky s uvedením dôvodu vylúčenia.

1. **Mena na vyhodnotenie ponúk**
   1. Ceny uvedené v ponukách uchádzačov sa budú vyhodnocovať v eurách.

1. Hodnotenie ponúk
   1. Ponuky uchádzačov, ktoré neboli vylúčené zo  súťaže, budú vyhodnocované len podľa kritérií na hodnotenie ponúk uvedených vo Výzve na predkladanie ponúk a spôsobom určeným v časti *A.3 Kritériá na hodnotenie ponúk a  pravidlá ich uplatnenia*.

**Časť VI.**

##### Prijatie zmluvy

1. Oznámenie o úspešnosti ponúk
   1. Každému uchádzačovi, ktorého ponuka bola vyhodnocovaná, bude odoslané oznámenie o výsledku úspešnosti jeho ponuky s odôvodnením najneskôr v termíne do 30 dní od ukončenia VO
2. Prijatie zmluvy
   1. Návrh zmluvy predložený uchádzačom, ktorého ponuka bola najúspešnejšia, bude prijatý najneskôr do 30 dní od ukončenia VO. V prípade, ak budú uplatnené revízne postupy proti postupu verejného obstarávateľa, verejný obstarávateľ si vyhradzuje právo prijať zmluvu v predĺženej lehote viazanosti ponúk.
   2. Ponuky uchádzačov, ani ich časti, sa nepoužijú bez súhlasu uchádzačov.
   3. Verejný obstarávateľ si vyhradzuje právo zrušiť predmetný postup verejného obstarávania, ak nastanú okolnosti podľa § 46 ods.1 a 2 zákona č. 25/2006 Z.z. o verejnom obstarávaní a o zmene a doplnení niektorých zákonov.

A.2 PODMIENKY ÚČASTI UCHÁDZAČOV

Uchádzač musí spĺňať nasledovné podmienky účasti vo verejnej súťaži:

1. Podmienky účasti uchádzačov vo verejnom obstarávaní podľa § 26,27,28,29 zákona o verejnomobstarávaní

Uchádzač musí spĺňať nasledovné podmienky účasti vo verejnom obstarávaní:

**1. Podmienky účasti týkajúce sa osobného postavenia uchádzačov podľa § 26 ods. 1**

**zákona č. 25/2006 Z. z.**

Uchádzač musí spĺňať podmienky účasti uvedené v § 26 ods. 1 zákona č. 25/2006 Z. z.

a preukáže ich predložením originálnych dokladov alebo ich overených kópií,

požadovaných v § 26 ods. 2 zákona č. 25/2006 Z. z..

Uchádzač môže doklady požadované v § 26 ods. 2 zákona č. 25/2006 Z. z. nahradiť

predložením overenej kópie platného potvrdenia o zapísaní do zoznamu podnikateľov,

podľa zákona č. 25/2006 Z. z.

Ak ponuku predkladá skupina dodávateľov, preukazuje splnenie podmienok účasti

týkajúcich sa osobného postavenia podľa § 26 ods. 1 zákona č. 25/2006 Z. z. za

každého člena skupiny dodávateľov osobitne. Splnenie podmienky účasti podľa § 26

ods. 1 písm. f) preukazuje člen skupiny vo vzťahu k tej časti predmetu zákazky, ktorú

má zabezpečiť.

**2. Podmienky účasti uchádzačov vo verejnom obstarávaní, týkajúce sa**

**ekonomického a finančného postavenia.**

Uchádzač v ponuke predloží nasledovné doklady, ktorými preukazuje ekonomické

a finančné postavenie:

2.1 § 27 ods.1 písm. a) zákona č. 25/2006 Z. z.

Minimálna úroveň požadovaná verejným obstarávateľom podľa § 32 ods. 6 zákona č.

25/2006 Z. z.:

Vyjadrenie banky alebo pobočky zahraničnej banky / bánk, ktorým uchádzač

preukáže, že nie je v nepovolenom debete a že si plní voči banke/bankám všetky

záväzky, ktoré vyplývajú zo zriadenia účtu, prípadne z plnenia si záväzkov

vyplývajúcich z úverových vzťahov. Výpis z účtu verejný obstarávateľ neuzná.

Predložené vyjadrenie musí byť nie staršie ako tri mesiace ku dňu predloženia ponuky.

K vyjadreniu banky/bánk sa požaduje predložiť aj čestné vyhlásenie uchádzača, že má

otvorené účty len v bankách, od ktorých predložil vyjadrenie. Výpis z účtu sa

nepovažuje za potvrdenie banky.

2.2 V prípade uchádzača, ktorého tvorí skupina dodávateľov zúčastnená na verejnom

obstarávaní, požaduje sa preukázanie podmienok účasti za všetkých členov skupiny

spoločne.

2.3 Vyžaduje sa predloženie originálov alebo úradne osvedčených kópií všetkých

dokladov uvedených podľa bodu 2.1 týchto Súťažných podkladov

2.4 V súlade s ustanovením § 32 ods. 6 Zákona o verejnom obstarávaní, verejný

obstarávateľ odôvodňuje primeranosť každej určenej podmienky účasti vo vzťahu k

predmetu zákazky a potrebu jej zahrnutia nasledovne: 2.1: Požiadavka predložiť

vyjadrenie banky alebo pobočky zahraničnej banky na území Slovenskej republiky

alebo zahraničnej banky (ďalej len banka) o schopnosti uchádzača plniť svoje

finančné záväzky je primeraná a jej potreba zahrnutia sleduje cieľ nájsť schopného

dodávateľa, ktorý si plní všetky svoje záväzky včas a riadne.

**3. Podmienky účasti uchádzačov vo verejnom obstarávaní týkajúce sa technickej**

**alebo odbornej spôsobilosti.**

Uchádzač v ponuke predloží nasledovné doklady, ktorými preukazuje technickú alebo

odbornú spôsobilosť na dodanie predmetu zákazky:

3.1 § 28 ods. 1 písm. b) zákona č. 25/2006 Z. z.:

Minimálna úroveň požadovaná verejným obstarávateľom podľa § 32 ods. 6 zákona č.

25/2006 Z. z.

Uchádzač predloží zoznam stavebných prác uskutočnených za predchádzajúce tri

roky doplnený potvrdeniami o uspokojivom vykonaní stavebných prác. Zoznam aj

potvrdenia musia obsahovať tieto meritórne údaje:

1) obchodné meno a sídlo zhotoviteľa,

2) obchodné meno a sídlo objednávateľa,

3) zmluvný termín realizácie stavebných prác, skutočný termín realizácie stavebných

prác,

4) celkovú zmluvnú cenu za realizáciu zmluvne dohodnutých stavebných prác v SKK

alebo v EUR (v prípade zhotoviteľa, ktorý bol v čase dodania platcom DPH, požaduje

sa uviesť cenu s DPH; v prípade zhotoviteľa, ktorý nebol v čase dodania platcom

DPH, požaduje sa uviesť cenu bez DPH),

5) meno a priezvisko, kontakt - tel. č. kontaktnej osoby objednávateľa a jeho funkciu,

u ktorej si možno overiť údaje uvedené v potvrdení,

6) podpis oprávnenej osoby zhotoviteľa s uvedením mena a jeho funkcie a kontaktu:

Potvrdenie musí byť podpísané osobou oprávnenou konať v mene odberateľa s

uvedením mena, funkcie a kontaktu, všetko pre potreby overenia si predmetného

potvrdenia.

Minimálne požiadavky:

Uchádzač predloží zoznam aj potvrdenia o vykonaní stavebných prác v kategórii

pozemných stavieb zrealizovaných uchádzačom a uskutočnených za obdobie

predchádzajúcich 3 rokov, pričom minimálne tri stavby musia byť s rozpočtovým

nákladom min. 180 000,- EUR bez DPH.

Primerane stanovené k predmetu zákazky. Uchádzač musí preukázať, že má

dostatočné skúsenosti s uskutočňovaním stavebných prác rovnakého charakteru, ako je

predmet zákazky.

3.2 § 28 ods. 1 písm. g) zákona č. 25/2006 Z. z.:

Minimálna úroveň požadovaná verejným obstarávateľom podľa § 32 ods. 6 zákona č.

25/2006 Z. z.

Doklad o odbornej spôsobilosti stavbyvedúceho so zameraním na pozemné stavby v

zmysle § 45 ods. 1 písm. b) zákona č. 50/1976 Zb. o územnom plánovaní a stavebnom

poriadku v znení neskorších predpisov (odborná spôsobilosť na vybrané činnosti vo

výstavbe) podľa zákona č. 138/1992 Zb. o autorizovaných architektoch a

autorizovaných stavebných inžinieroch v znení neskorších predpisov alebo

ekvivalentný doklad rovnocenný uvedenej požadovanej odbornej spôsobilosti, s

originálnym podpisom a odtlačkom pečiatky. Uchádzač ako údaj o odbornej praxi

zároveň predloží zoznam stavieb, ktoré stavbyvedúci realizoval. Tento zoznam

musí byť podpísaný štatutárnym zástupcom uchádzača alebo osobou splnomocnenou

na jeho zastupovanie. V prípade podpísania osobou uchádzača splnomocnenou na

zastupovanie musí byť predložené splnomocnenie na zastupovanie.

Primerane stanovené k predmetu zákazky. Uchádzač musí preukázať, že je

schopný zabezpečiť plnenie zmluvy odborne kvalifikovanými osobami zodpovednými

za riadenie stavebných prác na primeranej úrovni s dostatočnými odbornými

skúsenosťami.

3.3 § 28 ods. 1 písm. j) zákona č. 25/2006 Z. z.:

Minimálna úroveň požadovaná verejným obstarávateľom podľa § 32 ods. 6 zákona č.

25/2006 Z. z.

Údaje o strojovom a technickom vybavení, ktoré má uchádzač k dispozícii na

uskutočnenie stavebných prác.

Primerane stanovené k predmetu zákazky. Uchádzač musí preukázať, že disponuje

strojovým a technickým vybavením potrebným pre plnenie zmluvy.

3.4 Z uchádzačom predkladaných dokladov a/alebo dokumentov preukazujúcich

spôsobilosť podľa § 28 zákona č. 25/2006 Z. z. musí byť zrejmé splnenie vyššie

identifikovanej/identifikovaných minimálnej/minimálnych úrovne/úrovní

požadovanej/požadovaných verejným obstarávateľom a rovnako musí byť zrejmé, že

preukazovanie sa týka osoby uchádzača. V prípade, že uchádzač využije na

preukázanie technickej/odbornej spôsobilosti technické a odborné kapacity inej osoby,

bez ohľadu na ich právny vzťah v čase predloženia ponuky, je uchádzač povinný

verejnému obstarávateľovi preukázať, že pri plnení zmluvy bude môcť reálne

disponovať s kapacitami osoby, ktorej spôsobilosť využíva na preukázanie

technickej/odbornej spôsobilosti v súlade s § 28 ods. 2 zákona č. 25/2006 Z. z..

3.5 V prípade uchádzača, ktorého tvorí skupina dodávateľov zúčastnená na verejnom

obstarávaní, požaduje sa preukázanie podmienok účasti za všetkých členov skupiny

spoločne.

3.6 Vyžaduje sa predloženie originálov alebo úradne osvedčených kópií všetkých

dokladov uvedených podľa bodu III.1.3) Výzvy na predkladanie ponúk, ak nie je

určené inak.

3.7 V súlade s ustanovením § 32 ods. 6 zákona o verejnom obstarávaní, verejný

obstarávateľ odôvodňuje primeranosť každej určenej podmienky účasti vo vzťahu k

predmetu zákazky a potrebu jej zahrnutia.

**3.8 Splnenie vyššie uvedených podmienok účasti uchádzač alebo záujemca preukáže čestným vyhlásením, pričom doklady, preukazujúce splnenie podmienok účasti predkladá verejnému obstarávateľovi úspešný uchádzač podľa § 44 ods. 1 v čase a spôsobom, určeným verejným obstarávateľom.**

**A.3 KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1 Kritériami výberu najvhodnejšej ponuky je :

* 1. cena za dodanie predmetu obstarávania.

2 Víťazom verejnej súťaže sa stáva uchádzač, ktorý ponúkne najnižšiu cenu.

B.1 OPIS PREDMETU OBSTARÁVANIA

***1. Popis existujúceho stavu***

Objekt bol v nedávnej minulosti stavebne upravovaný a donedávna prevádzkovaný. Celý pozemok je oplotený - uzavretý. K objektu prislúcha vnútro areálová príjazdová komunikácia a udržiavané plochy zelene s parkovou úpravou.

Materská škola má jedno podzemné, dve nadzemné podlažia a nevyužívané podkrovie. Objekt je po celej dĺžke čiastočne podpivničený. Prízemie (1NP) je "H" tvaru, dvoj trakt s vysunutými nárožiami. Poschodie (2NP) je obdĺžnikového tvaru. Z poschodia je prístup na dve veľké terasy a menšiu nad vstupom. Na terase napojenej na spoločenskú miestnosť je položená vymývaná ŽB dlažba na terčoch a je pochôdzna. Na veľkej terase prístupnej zo schodiskového priestoru (menšia) je položená vymývaná ŽB dlažba na terčoch a je pochôdzna. Na veľkej terase prístupnej z chodby je len hydroizolácia bez násypu kameniva a sú viditeľné záteky na bočnej stene. Nad 2NP sa nachádza nevyužívané podkrovie. Strecha - je pôvodná sedlová s plnými valbami. Konštrukcia krovu je drevená, väznicová sústava - stojatá stolica so šikmými vzperami. Drevená konštrukcia sa zdala pri vizuálnej obhliadke zachovalá. Pri prípadnom "zobytnení" podkrovia by boli potrebné výrazné zásahy do konštrukčného systému (podchytenie plných väzieb, odstránenie vzpier, ...), aby bolo možné dispozične plnohodnotne využiť daný priestor. Strešná krytina je keramická, bez poistnej izolácie a záklopu krovu. Vzhľadom na vek sú keramické škridle opotrebované, netesnia a dochádza k zátekom v podstreší, chýbajú snehové zábrany. Sú na nej umiestnené nesystémové prvky prestupov cez strechu.

Výplne otvorov (okná, sklenené steny a dvere) boli v nedávnej minulosti vymenené. Okná sú z plastových profilov, výplň izolačné dvoj sklo a vyhovujú súčasným požiadavkám.

Objekt nebol pri rekonštrukcii zateplený. Škôlka má novú vyhovujúcu kotolňu v suterénnych priestoroch.

* ***1PP (suterén):***

V priestoroch 1PP (suterén) sa nachádzajú technické (kotolňa) a skladové priestory, boli tu realizované len čiastočné stavebno - technické úpravy. Ďalej sa v priestoroch 1PP nachádzajú relaxačné a oddychové priestory so stavebnou prípravou na saunu (nie je osadená technológia, obklad sauny a dvere. Tieto priestory sú zrekonštruované (je položená keramická dlažba, nanovo omietnuté a vymaľované steny, nové interiérové dvere, ...). ***Úžitková plocha 1PP je 213,2m2.***

* ***1NP (prízemie):***

Lekáreň:

Na prízemí sa nachádza priestor so samostatným vstupom o ***úžitkovej ploche 44,63 m2***. V súčasnosti je ako holo priestor (nie je finálna podlaha, ....).

Materská škola:

- Vstupné priestory a šatňa s ***90 skrinkami***. Na vstupnú halu nadväzujú komunikačné priestory schodiska a chodba vedúcej do dennej miestnosti pre návštevy, prepojenej na šatňu pre personál.

- Dve herne pre deti s kapacitou **19 a 22 detí**, s nadväzujúcim sociálnym zázemím (detské WC, WC personál, ...).

- Dve spálne pre deti

- Jedáleň s oddelenou časťou úpravy a výdaja stravy, s vlastným vstupom (dotácia stravy a odvoz odpadu).

Priestory materskej školy na 1NP sú zrekonštruované a funkčné.

***Úžitková plocha škôlky 1NP je 471,77m2.***

Celková úžitková plocha 1NP je 516,40m2.

* ***2NP (poschodie):***

- Komunikačné priestory schodiska a chodby.

- Spálne detí

- Sociálne zariadenia (detské WC invalid, sprcha, WC personál, upratovačka, ....).

- Spoločenská miestnosť spojená s jedálňou

- Denná miestnosť personál, pedagógovia

- Dve veľké terasy. Na terase napojenej na spoločenskú miestnosť je položená vymývaná ŽB dlažba na terčoch, je pochôdzna, druhá prístupná z chodby je nevyužívaná s hydroizoláciou bez násypu kameniva. Nad vstupom je menšia terasa, má vymývanú ŽB dlažbu na terčoch a je pochôdzna.

***Úžitková plocha škôlky 2NP je 243,65m2***

***Súčasná kapacita:***

**Súčasná kapacita škôlky je 60 detí.**

**2. *Základné údaje o rekonštrukcii stavby.***

Zámerom mestskej časti je zabrániť poškodzovaniu objektu zátekmi z terás a strechy. Vzhľadom na akútny nedostatok voľných miest pre deti v zariadeniach materských škôl sa požaduje výrazné zväčšenie kapacity materskej školy (len dispozičnými zmenami a drobnými stavebnými úpravami).

Po realizácii stavebných úprav a dispozičných zmenách sa zvýši kapacita materskej školy zo **60 detí na 85 detí.**

**3. *Popis stav. úprav, stavebno-technické riešenie***

*VÝBER MATERIÁLOV DODÁDAVATEĽA PODĽA PD NEMUSÍ BYŤ IDENTICKÝ , ALE MUSÍ BYŤ V TEJ ISTEJ REFERENČNEJ KVALITE . (MUSÍ BYŤ PREDLOŽENÝ CERTIFIKÁT O ZHODE)*

* *1.PP (Suterén):*

*Budú realizované minimálne stavebné úpravy:*

- Udržiavacie práce (vyšpárovanie dier, prípadne vymaľovanie poškodených omietok stien), doplnenie chýbajúcich zariaďovacích predmetov (sprchové batérie, ...) a regulačných hlavíc k radiátorom.

V samostatnej rozpočtovej položke uvádzame náklady na technológiu sauny a stavebné dokončovacie a montážne práce na detskej saune.

* *1.NP (Prízemie):*

*Navrhujeme len nevyhnutné stavebné úpravy, súvisiace so stavebnými úpravami na 2.NP.*

* *2.NP (POSCHODIE):*

*navrhujeme kompletnú dispozičnú zmenu:*

Búracie práce

Demontovať dvere, zariaďovacie predmety. Vybúrať vyznačené priečky. Odstrániť podlahové krytiny a obiť vyznačené keramické obklady a dlažbu. Dočistiť a na hrubo vyrovnať podlahu. Demontovať klampiarske výrobky a zábradlie terás. Po demontáži zábradlia *je nevyhnutné zabrániť bežnému prístupu na terasy, umožniť len riadený obmedzený prístup pre údržbu (zámok, demontáž vnútorných kľučiek, ....).*

Demontovať dlažbu na terčoch na vonkajších terasách. Na terasách *VYBÚRAŤ SKLADBY VRSTIEV TERASY, PO NOSNÚ KONŠTRUKCIU (STROP*).Po vyčistení strešnej konštrukcie je potrebnéposúdiť stav nosnej konštrukcie za účasti statika a HIP.

Do stropu medzi 2.NP a podstreším vyrezať 2. ks otvorov podľa PD Ø 360 mm (tubus svetlovodu má priemer 350 mm). Neboli realizované sondy - nie je známa skladba vrstiev ani stav nosnej konštrukcie, pred realizáciou je potrebné realizovať sondy za účasti statika a HIP.

Montážne práce

Vyrovnanie podlahy samorozlievacou, vláknami armovanou stierkovaciu podlahovou hmotou UZIN - NC 115. Pred použitím pripraviť podklad. Podklad musí byť pevný, suchý, čistý, bez trhlín a zbavený všetkých látok, ktoré znižujú prídržnosť. Kalcium-sulfátové tekuté potery musia byť obrúsené a odsaté. Podklad je potrebné preveriť podľa zodpovedajúcich platných noriem. Prídržnosť znižujúce alebo labilné vrstvy treba odkartáčovať, odbrúsiť, alebo otryskať. Dôkladne povysávaný podklad penetrovať UZIN - PE 360 disperzia.

Realizovať navrhované montované priečky a rozvody vody, kanalizácie a elektriky.

V montovanej priečke medzi miestnosťami **č. 206 až** 208 a 209 viesť pod stropom odvod vzduchu z 2. radiálnych ventilátorov SOLO PLUS (fir. Multi-VAC) Ø 98 mm (miestnosti **č. 206 a 207**). Kvôli možnej rezonancii inštalovať na strop miestností. Vonkajšia mriežka PDZ-Z protidažďové žalúzie.

V miestnostiach **č. 206** (v miestnosti č. 206 len dlažba a sokel) **až 209** položiť keramickú dlažbu Ascot - COLORS číslo CS070 Orange Matt. 33,3x33,3 cm.

Keramický obklad stien v miestnostiach **č. 207 až 209** (výška 1,8m) číslo LO010PM Lollipop White Plane Matt. 25 x 60cm, a číslo O070PM Lollipop Orange Plane Matt. 25x60 cm.

V miestnosti **č. 209** navrhujeme *6ks.* číslo LOI10B Lollipop White Inserto Ball Lev. 25x60 cm.

Osadiť podľa PD zdravotechnika zariaďovacie predmety. Finálny náter stropu a stien bez obkladu biela farba (CAPAROL EXTRA, ...).

V miestnosti **č. 203** položiť keramickú dlažbu Ascot - COLORS číslo CS030 Sky Matt. 33,3x33,3.

Keramický obklad stien v miestnosti **č. 203** (výška 1,8m) číslo LO010PM Lollipop White Plane Matt. 25 x 60cm, a LO030PM Lollipop Sky Plane Matt. 25x60 cm.

V miestnosti **č. 203** navrhujeme *3ks.* číslo LOI10B Lollipop White Inserto Ball Lev. 25x60 cm.

Osadiť podľa PD zdravotechnika zariaďovacie predmety a osadiť 7ks deliacich priečok medzi WC misy. Deliace zásteny pre MŠ sú vyrobené z laminovanej drevotriesky - farba biela. Po obvode celej zásteny je osadený eloxovaný hliníkový U profil. Zástena je postavená na nastaviteľnej nožičke o výške 150 mm. Veľkosť deliacich zásten: typ A: 500 x 1200 mm (fir. Centrál-Plus s.r.o.). Finálny náter stropu a stien bez obkladu biela farba (CAPAROL EXTRA, ...).

V chodbe a denných miestnostiach detí navrhujeme PVC podlahu s PVC soklom - PVC POLYFLOR ULTRA HR.1,5MM .

V miestnosti **č. 204**, navrhujeme PVC podlahu s PVC soklom - PVC POLYFLOR ULTRA HR.1,5MM.

Finálny náter stropu biela farba (CAPAROL EXTRA, ...). Farebný náter stien 5 cm pod stropom(CAPAROL, ..) bude definitívne určený pri realizácii autormi a zástupcami investora podľa vzorkovníka.

V miestnosti **č. 205** navrhujeme PVC podlahu s PVC soklom - PVC POLYFLOR ULTRA HR.1,5MM.

Finálny náter stropu biela farba (CAPAROL EXTRA, ...). Farebný náter stien 5 cm pod stropom(CAPAROL, ..) bude definitívne určený pri realizácii autormi a zástupcami investora podľa vzorkovníka.

V miestnosti **č. 202** navrhujeme PVC podlahu s PVC soklom - PVC POLYFLOR ULTRA HR.1,5MM.

Finálny náter stropu a stien biela farba (CAPAROL EXTRA, ...).

Osadiť výplne otvorov (dvere, interiérové okná).

**Terasy a markíza:**

Terasy a markízu realizovať podľa PD Detail 01 až 03.

Sanácia terás systémom FATRAFOL 810 hydroizolačná fólia hr.1,50 mm, š.1,3 m šedá, na kontaktné steny vytiahnuť fóliu min. 15cm. Je potrebné prekryť náterom (tekutá guma ALFEMA) klampiarske prvky vyústenia odvetrania kanalizácie, ...

Je potrebné osadiť systémové odvetranie kanalizácie 5ks na odizolované terasy.

Odkvapový systém vrátane dažďových zvodov, navrhujeme z pozinkovaného farebného plechu, farby (RAL 9006 -BH), fir. K&J&G.

* *Podstrešie:*

Existujúce priestory vyčistiť, konštrukciu krovu okartáčovať a natrieť náterom proti hnilobám a drevokaznému hmyzu (Pregnolit-D, ...) a protipožiarnym náterom (Palmor, ...). Prvky v styku s murivom natrieť tekutou gumou a obaliť polyetylénovou fóliou. . Na podlahu položiť v dvoch vrstvách dosky z extrudovaného polystyrénu, celková hr. 150 mm (STYRODUR, ...). Z dôvodu občasnej pochôdznosti voľne uložiť OSB dosky.

* *STRECHA:*

Kompletná demontáž keramickej strešnej krytiny, vrátane výlezu, klampiarskych prvkov a strešných zvodov. Na existujúci krov sa nabijú dosky OSB 3 (do vlhkého prostredia) hr. 15 mm - plný záklop.

Navrhovaná strešná krytina CEMBRIT, ČESKÁ ŠABLONA, čierna. Kompletný systém, vrátane snehových zábran a lávky pre kominára, 2x anténny prestup. Na streche navrhujeme osadiť 2. ks výlezové strešné okno VELUX VLT 1000 45 × 55 cm, strešný výlez pro nevykurovaný priestor a 2. ks svetlovod Velux TLR 014 Ø 350 mm, typový výrobok.

Odkvapový systém vrátane dažďových zvodov, odkvapová strešná lišta a oplechovanie komínov navrhujeme z pozinkovaného farebného plechu, farby (RAL 9006 -BH), fir. K&J&G.

***4. Bezpečnostné podmienky.***

Povinnosťou dodávateľa drobných stavebných úprav je vytvoriť na stavbe podmienky pre zaistenie bezpečnosti pracovníkov na stavbe v zmysle vyhlášky č. 374/1990 Zb. O bezpečnosti práce a technických zariadení pri stavebných prácach.

Dodávateľ stavby je povinný realizovať všetky práce podľa platných noriem s dodržaním technologických a bezpečnostných predpisov.

B.2 URČENIE CENY

1. Cena za dodávku diela musí byť stanovená v zmysle zákona NR SR č.18/1996 Z. z. o cenách v znení neskorších predpisov.
2. Podkladom pre ocenenie prác je projektová dokumentácia výmeny strešnej krytiny s výkazom výmer a skladba zateplenia stropu v zmysle časti B.1
3. Cena uvedená v návrhu zmluvy musí obsahovať všetky náklady uchádzača za zhotovenie diela v rozsahu podľa bodu B.1. Ocenené výkazy výmer sú neoddeliteľnou súčasťou zmluvy.
4. Uchádzač musí v cene predmetu obstarávania uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek, ktorý je súčasťou tejto časti Súťažných podkladov. Položky uvedené v zozname položiek, pre ktoré uchádzač neuvedie jednotkovú cenu, budú považované za už zahrnuté v iných cenách.
5. Pri určení ponukovej ceny uvedie uchádzač požadované údaje o cene v členení:

|  |  |  |  |
| --- | --- | --- | --- |
|  | **cena bez DPH(€)** | **DPH 20 %(€)** | **cena vrátane s DPH(€)** |
| Materská Škola na Pionierskej ulici - Stavebné úpravy |  |  |  |

B.3 OBCHODNÉ PODMIENKY USKUTOČNENIA PRÁC

## *Zmluva o dielo č.*

## ***uzatvorená podľa §§ 536-565 Obchodného zákonníka č. 513/91 Zb. v platnom znení***

## **Čl. I – Zmluvné strany**

**Objednávateľ: Mestská časť Bratislava – Nové Mesto**

so sídlom: Junácka č. 1, 832 91 Bratislava

zastúpený: Mgr. Rudolfom Kusým, starostom

IČO: 00 603 317

DIČ: 2020887385

bankové spojenie: Prima banka Slovensko, a.s.

číslo účtu: 1800347007/5600

### 

### 

**Zhotoviteľ:**

### spoločnosť zapísaná v Obchodnom registri Okresného súdu Odd. ......., vl.č.

### Zastúpený:

### vo veciach zmluvných:

### vo veciach technických:

Bankové spojenie:

IČO :

DRČ :

## **ČI. II – Predmet zmluvy**

1. Zhotoviteľ sa zaväzuje uskutočniť pre objednávateľa s odbornou starostlivosťou dielo „Stavebné úpravy – materská škola, ulica Pionierska 12/A, v zmysle projektovej dokumentácie vypracovanej Ing. arch. Mgr. Art. René Kosmanom a Ing. arch. Michalom Palom (ďalej v texte „PD“)
2. Zhotoviteľ sa zaväzuje, že všetky práce vykoná plne v súlade s platnou legislatívou, predpismi a rozhodnutiami týkajúcimi sa prác v čase ich realizácie a príslušnými STN.

3. Rozsah diela a jeho špecifikácia sú stanovené v PD a vo výkaze výmer, ktorá bola vypracovaná na základe požiadaviek objednávateľa, a informácií, ako aj miestnej obhliadky a tvorí neoddeliteľnú súčasť tejto zmluvy. Rozsah diela a špecifikácie je daná aj ods. 1 písm. b) tohto článku Zmluvy (ďalej len „rozsah diela“) Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou predmetu tejto zmluvy, s PD a s ďalšími východiskovými podkladmi podľa tejto Zmluvy. Zhotoviteľovi sú známe technické, kvalitatívne a iné podmienky potrebné k zhotoveniu diela. Všetky úkony potrebné k zhotoveniu diela sú predmetom činnosti zhotoviteľa. Zhotoviteľ vyhlasuje, že je oprávnený a odborne spôsobilý vykonávať dielo podľa tohto článku Zmluvy, pričom disponuje takými kapacitami a odbornými znalosťami, ktoré sú k vykonaniu diela potrebné.

4. K zmene dojednaného diela môže dôjsť na základe dodatku k tejto zmluve podpísaného oboma zmluvnými stranami.

4.1. Zhotoviteľ sa zaväzuje vykonať objednávateľom objednané zmeny a stranami akceptované podľa bodu 4. tohto článku..

5. Objednávateľ sa zaväzuje, že za dielo vykonané riadne, v súlade s touto zmluvou, resp. vykonané v súlade s písomnými dohodami zmluvných strán prevezme a zaplatí zhotoviteľovi dohodnutú cenu. Zmluvné strany rozumejú, že objednávateľ nemá povinnosť prevziať a ani neprevezme dielo, ktoré by vykazovalo akékoľvek vady, nedorobky a podobne a to ani v prípade, ak nebránia užívaniu diela.

## **Čl. III – Termín plnenia**

1.

1.1. Termín prevzatia staveniska : do 3 dní po účinnosti Zmluvy

1.1. Termín začatia prác : do 3 dní od prevzatia staveniska

1.2. Termín ukončenia prác : do 75 dní od prevzatia staveniska

2. Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu Zmluvy s dôsledkom predĺženia lehoty na odovzdanie diela. Ak dôjde k zdržaniu prác, musí zhotoviteľ preukázať, že bolo vyvolané okolnosťami, na ktoré sa odvoláva.

3. Dielo podľa tejto Zmluvy bude zhotoviteľom dokončené a objednávateľovi odovzdané v termíne dojednanom v ods. 1,  bode 1.2. tohto článku; pokiaľ nedôjde k okolnostiam na základe ktorých môže dôjsť .k odovzdaniu diela v neskoršom čase ( napr. z dôvodu dojednania rozšírenia ( navýšenia ) predmetu diela, z dôvodu oprávneného pozastavenia stavby a pod. ).

4. Ak posledný deň lehoty alebo termínu určený pre plnenie povinností uvedených v tejto Zmluve pripadne na sobotu, nedeľu, alebo iný deň pracovného voľna alebo prac. pokoja, zhotoviteľ napriek uvedenému je povinný v stanovenom termíne dielo riadne zhotovené odovzdať.

5. Ak by v priebehu realizácie diela došlo k rozporom medzi objednávateľom a zhotoviteľom, nesmie dôjsť k zastaveniu, oneskoreniu alebo inému ovplyvneniu prác zhotoviteľom; okrem prípadov uvedených v ust. § 551 ods. 1 Obch. zák. a § 552 ods. 1 Obch. zák.

## **Čl. IV – Miesto vykonania predmetu zmluvy**

1. Miestom vykonania diela je Materská škola na Pionierskej ul. č. 12/A v Bratislave

## **Čl. V – Cena diela**

Za zhotovenie diela, ktoré je predmetom tejto Zmluvy, zaplatí objednávateľ zhotoviteľovi pevne *dojednanú cenu* za dielo vo výške ......... EUR s DPH ( slovom............................... EUR). Cena diela bez DPH je .......... EUR (slovom ................................. EUR) a príslušná DPH je ............. EUR (slovom ............................EUR).

1.1. V súlade so Zákonom o cenách č. 18/96 Z.z. je cena diela stanovená ako **pevná** a pre daný rozsah diela nebude nikdy menená.

1.2. Cena dojednaná zmluvnými stranami vychádza z cenovej ponuky zhotoviteľa – priloženého rozpočtu, ktorá je kompletná.

V prípade, že pri zhotovovaní diela bude potrebné vzhľadom na dodatočnú objednávku objednávateľa, podľa čl. II , 4 tejto Zmluvy zrealizovať práce pôvodne nezahrnuté do predmetu diela, budú tieto naviac práce a ich ocenenie vzájomne písomne odsúhlasené objednávateľom a zhotoviteľom v dodatku k tejto zmluve o dielo; v súlade s čl. II 4.

3. V cene sú zahrnuté všetky náklady potrebné na zhotovenie diela podľa tejto Zmluvy, t. j. dopravné náklady, náklady na vybudovanie, prevádzku, údržbu a vypratanie zariadenia staveniska zhotoviteľa vrátane nákladov na spotrebované energie, médiá počas zhotovovania diela**,** z toho 1 x originál, atesty, revízne správy, odpady - doklady, všetky potrebné merania, vytýčenie, návody na obsluhu, vrátane všetkých ďalších nákladov, ktoré sú potrebné na kompletnú realizáciu všetkých zmluvných výkonov a vykonanie predmetu Zmluvy, stráženie stavby a pod. Zhotoviteľ nie je oprávnený účtovať objednávateľovi žiadne iné finančné čiastky, ako sú dojednané v tejto Zmluve.

4. Nárok zhotoviteľa na zaplatenie ceny za dielo vzniká riadnym a včasným vykonaním diela, ktoré bude overené úspešným vykonaním skúšok a jeho prevzatím objednávateľom, pokiaľ nie je v tejto Zmluve dojednané inak.

## **Čl. VI – Financovanie , fakturácia a platenie**

1. Objednávateľ zaplatí zhotoviteľovi za riadne a včas zhotovené dielo dojednanú cenu za dielo.

2. Zmluvné strany sa dohodli, že objednávateľ zaplatí dojednanú cenu za dielo a to na základe daňového dokladu - **faktúry**, ktorú vystaví zhotoviteľ v súlade s príslušnými predpismi platnými v čase ich vystavenia. Faktúra vystavená zhotoviteľom musí obsahovať náležitosti účtovného a daňového dokladu v súlade s platnými právnymi predpismi.

3. Zmluvné strany sa dohodli, že faktúru za dielo je zhotoviteľ oprávnený vystaviť najskôr deň protokolárneho odovzdania a prevzatia diela objednávateľom. Zmluvné strany si dohodli splatnosť faktúry 30 dní odo dňa jej doručenia objednávateľovi a okrem bežných náležitostí musí obsahovať vyúčtovanie celého rozsahu prác tvoriacich predmet tejto Zmluvy - na základe súpisov vykonaných prác a dodaných materiálov vopred písomne odsúhlasených objednávateľom.

4. Zaplatením faktúry sa rozumie odpísanie finančných prostriedkov z účtu objednávateľa.

5.V prípade navýšenia rozsahu diela ( v prípade existencie dodatku (ov ) k tejto Zmluve, budú „ naviac“ práce účtované samostatne, podľa príslušného dodatku k tejto Zmluve.

6.V prípade vrátenia faktúry pre chybné vyúčtovanie ceny alebo nesprávne uvedenie iných podstatných údajov podľa zákona, túto je povinný opraviť zhotoviteľ v čo najkratšom možnom termíne. Počas tohto obdobia nie je objednávateľ s platbou v omeškaní, nová lehota splatnosti začne plynúť dňom doručenia opravenej faktúry.

7. Žiadna zo zmluvných strán nie je oprávnená postúpiť prípadné pohľadávky voči druhej strane tretej osobe, bez predchádzajúceho písomného súhlasu druhej strany, pod následkom neplatnosti takéhoto úkonu. Obsah tejto Zmluvy sa nesmie stať akýmkoľvek zabezpečovacím prostriedkom.

## **Čl. VII – Stavenisko**

1. Zhotoviteľ bude dielo prevádzať na budove, resp.  priestoroch Materskej školy na Pionierskej ul. 12/A v Bratislave – (ďalej v texte aj ako„ ***stavenisko“***).

2. Miesto výkonu diela – stavenisko, odovzdá objednávateľ zhotoviteľovi k prevzatiu dňa v termíne v súlade s čl. III tejto Zmluvy; zmluvné strany spíšu „Zá*pi****s o odovzdaní / prevzatí staveniska“*** ; zhotoviteľ je povinný stavenisko od objednávateľa prevziať v určený deň.

3. Objednávateľ bude mať na stavenisku stavebnotechnický dozor a autorský dozor v priebehu realizácie diela bude prostredníctvom neho najmä sledovať, či práce sú vykonávané podľa zmluvných podmienok, technických noriem a iných právnych predpisov.

*● Stavebn*otechnický dozor objednávateľa budú vykonávať: ......................................

*● autorský dozor* bude znášať na vlastné náklady objednávateľ a bude ním poverený: ................................

4. Zhotoviteľ je povinný zabezpečiť účasť svojich pracovníkov na preverovaní svojich dodávok a prác, ktoré bude vykonávať stavebnotechnický dozor a autorský dozor a robiť okamžité opatrenia na odstránenie vytknutých závad. Zhotoviteľ zabezpečí na stavenisku svojho stavbyvedúceho.

5. Zhotoviteľ zabezpečí pri realizácii prác za každých okolností prísnu disciplínu a poriadok medzi svojimi pracovníkmi a pracovníkmi všetkých svojich subdodávateľov.

6. Zhotoviteľ vylúči zo staveniska všetky osoby, proti ktorým bude mať objednávateľ odôvodnené námietky. Uvedené námietky sa môžu týkať nedodržiavania pokynov a postupov na stavenisku, nedbanlivosti, nekompetentnosti, nedostatku zručnosti alebo pracovitosti, porušovania bezpečnostných pravidiel alebo pravidiel a pokynov týkajúcich sa dôvernosti a ďalších nedostatkov. Vylúčenie takýchto pracovníkov zo staveniska sa vykoná tak, aby tým objednávateľovi nevznikli žiadne náklady.

7. Pri realizácii prác je zhotoviteľ povinný dodržiavať všetky platné právne predpisy týkajúce sa najmä bezpečnosti a ochrany zdravia pri práci a požiarnej ochrany. Zhotoviteľ je zodpovedný za informovanie svojich zamestnancov o bezpečnostných a požiarnych predpisoch a za ich školenie a vybavenie.

8. Zhotoviteľ je povinný stavenisko ku dňu odovzdania diela vyčistiť.

9. Zhotoviteľ sa zaväzuje uhradiť objednávateľovi sumu skutočného odberu elektrickej energie a vody, skutočne odobratej zhotoviteľom.

10. Pred zahájením prác zhotoviteľ zabezpečí fotodokumentáciu skutkového stavu terénu a dotknutých objektov v mieste celej stavby na vlastné náklady. Táto dokumentácia bude súčasťou dokumentácie k prevzatiu diela objednávateľom.

## **Čl. VIII – Stavebný denník**

1. Zhotoviteľ ( stavbyvedúci zhotoviteľa) je povinný viesť odo dňa prevzatia staveniska o prácach, ktoré vykonáva, stavebný denník s minimálne dvomi kópiami, z ktorých je jedna pre objednávateľa.

2. Povinnosť viesť stavebný denník sa končí odovzdaním a prevzatím diela ako celku.

3. K zápisom v stavebnom denníku sa budú obidve zmluvné strany vyjadrovať do 5 pracovných dní od vykonania zápisu druhou zmluvnou stranou.

## ***4. Stavebný denník bude počas realizácie prác uložený u stavbyvedúceho. Objednávateľ má právo denne na jednu kópiu zápisov zo Stavebného denníka, ktoré odovzdá zhotoviteľ, resp. stavbyvedúci zhotoviteľa stavebnému dozoru objednávateľa.***

## **Čl. IX – Projektová dokumentácia**

1. Po skončení prác zhotoviteľ zabezpečí spracovanie a overenie kompletnej projektovej dokumentácie skutočného vyhotovenia stavby/diela.

2. Pokiaľ nie je uvedené, alebo dohodnuté inak, pod pojmom „kompletný“ sa rozumie taký rozsah projektovej dokumentácie, ktorý postačuje na opísanie vykonaných prác a prijatého technického riešenia, a ktorým sa zabezpečí aktualizácia tej časti jestvujúcej projektovej dokumentácie, ktorá by bola vykonanými prácami dotknutá.

## **Čl. X – Odovzdanie a prevzatie diela**

1. Zhotoviteľ diela najneskôr 4 pracovné dni vopred oznámi objednávateľovi, že práce na diele alebo jeho časti sú pripravené k odovzdaniu a prevzatiu.
2. Splnenie dodávky diela :

a) povinnosť dodať je splnená riadnym a včasným vykonaním zmluvne objednanej dodávky diela,  
b) povinnosť prevziať je splnená vyhlásením objednávateľa v zápise o prevzatí, že dodávku diela preberá.

1. O prevzatí diela alebo jeho časti spíšu zmluvné strany protokol o odovzdaní a prevzatí, ktorý bude obsahovať najmä zhodnotenie akosti vykonaných prác, stanovisko zhotoviteľa a objednávateľa, ako i vyhlásenie objednávateľa, že odovzdané dielo alebo jeho časť preberá.
2. Vlastníkom zhotovovaného diela je objednávateľ, zhotoviteľ znáša nebezpečenstvo škody na zhotovovanej veci až do momentu podpísania zápisu o odovzdaní a prevzatí. Stráženie stavby, vrátane svojich zariadení a materiálov si po dobu výstavby zabezpečuje zhotoviteľ.

5. Zhotoviteľ dodá objednávateľovi najneskôr 4 dni pred odovzdaním diela všetku náležitú dokumentáciu k odovzdaniu a prevzatiu dokončeného diela - stavby, najmä technické listy, doklady o nakladaní s odpadmi, certifikáty zabudovaných materiálov, protokoly o predpísaných skúškach a revíziách vrátane zhotoviteľom potvrdeného projektu skutočného vyhotovenia diela, ako aj príslušné návody na používanie potrebné ku kolaudácii stavby v zmysle zák. č. 50/1976 Zb. stavebný zákon v platnom znení, resp. inú dokumentáciu potrebnú k riadnemu užívaniu diela

6. Zhotoviteľ je povinný vyzvať objednávateľa na *kontrolu prác, ktoré v ďalšom pracovnom postupe budú zakryté* alebo sa stanúneprístupnými, a to 3 dni pred ich zakrytím; v prípade porušenia tohto dojednania má objednávateľ právo vykonať prípadnú previerku na náklady a ťarchu zhotoviteľa.

7.Objednávateľ si vyhradzuje právo vykonať *previerky*pri dokončení diela (ďalej len „Previerky“) za účelom overenia riadneho ukončenia diela v súlade s podmienkami tejto Zmluvy. Ak dielo ako celok alebo akákoľvek jeho časť neprejde Previerkami, potom bude zhotoviteľ povinný promptne odstrániť všetky vady alebo iné nedostatky, v dôsledku ktorých dielo neprešlo Previerkami a objednávateľ môže odmietnuť prevziať dielo. Ak sa previerkami nezistí žiadna vada diela a dôjde kvôli vykonávaniu Previerok diela objednávateľom k odloženiu prevzatia diela, zhotoviteľ nie je v omeškaní s odovzdaním diela.

**Čl. XI - Práva a povinnosti zmluvných strán**

*Zhotoviteľ*

1.1. Zhotoviteľ je povinný vykonať dielo riadne a bez vád a nedorobkov na svoje náklady, na svoje nebezpečenstvo a v dojednanom termíne vykonania diela ho odovzdať objednávateľovi.

1.2. Zhotoviteľ diela môže poveriť jeho vykonaním inú osobu. Pri vykonávaní diela inou osobou má zhotoviteľ zodpovednosť, akoby dielo vykonával sám. Objednávateľ má právo vyjadrovať sa k navrhovaným subdodávateľom a v prípade, že s niektorým(-i) navrhovaným(-i) subdodávateľom (-mi) nesúhlasí, má právo to zaznačiť v Stavebnom denníku a zhotoviteľ má povinnosť sa k takejto námietke vyjadriť kvalifikovaným spôsobom.

1.3. Zhotoviteľ určí zodpovedného a kompetentného zástupcu, ktorý bude trvalo riadiť práce na stavenisku.

1.4. Zhotoviteľ je povinný pred nástupom na realizáciu prác podľa tejto Zmluvy zabezpečiť pre svojich pracovníkov absolvovanie vstupných školení a testov z PO a BOZP platných v Slovenskej republike. Zhotoviteľ v plnom rozsahu zodpovedá za požiarnu ochranu diela a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami prísl. právneho predpisu.

1.5. Zhotoviteľ môže na stavbe nasadiť len personál, ktorý má požadovanú *kvalifikáciu*, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými bezporuchovými prístrojmi.

1.6. Zhotoviteľ predloží stavebnému dozoru objednávateľa zoznam technikov resp. zoznam pracovníkov, ktorí sa budú podieľať na realizácii tohto diela a zaväzuje sa, že uvedení pracovníci budú rešpektovať pokyny zástupcu objednávateľa. V prípade nerešpektovania zástupcu objednávateľa má stavebný dozor objednávateľa právo zakázať vstup príslušným pracovníkom zhotoviteľa na stavenisko a zhotoviteľ je povinný tento zákaz rešpektovať.

1.7. Stroje, zariadenia, konštrukcie alebo materiál ( t.j. všetky veci, ktoré sú potrebné na vykonanie diela ) dodá zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko).

1.8. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a iných nadväzných predpisov aj vysoké estetické nároky určené projektom stavby/diela. Zhotoviteľ sa zaväzuje počas realizácie diela zabezpečovať kontrolné skúšky použitých materiálov ako aj stavebných častí diela podľa STN. Ak materiály, alebo stavebné časti pochádzajú od výrobcu, ktorý podlieha permanentnému dohľadu, alebo kontrole zodpovedajúcej štátnej skúšobne, objednávateľ môže po dohode so zhotoviteľom od skúšok upustiť za podmienky, že zhotoviteľ predloží potvrdenie o kvalite priamo od výrobcu. Všetok materiál, časti, komponenty a zariadenia použité na stavbu diela budú (1) nové, (2) takého typu a na taký účel, na ktorý majú byť používané podľa požiadaviek tejto Zmluvy, (3) najlepšej kvality a stupňa medzi podobnými typmi, bez vád a chýb. Objednávateľ si vyhradzuje právo určiť výrobcov určitých materiálov, komponentov a zariadenia, avšak za predpokladu prístupnosti takých materiálov, komponentov a zariadenia a ich cenovej úrovni zodpovedajúcej podmienkam tejto Zmluvy. Práce, ktoré nie sú v súlade s týmito požiadavkami, vrátane neschválených a riadne neautorizovaných náhrad, môžu byť považované za vadné.

1.9. Pri vykonávaní diela postupuje zhotoviteľ samostatne, pričom je viazaný pokynmi objednávateľa. Zhotoviteľ je povinný s odbornou starostlivosťou skúmať, či pokyny mu dané objednávateľom sú vhodné k vykonaniu diela. V prípade, ak zhotoviteľ bez zbytočného odkladu neupozorní objednávateľa na nevhodnosť týchto pokynov, zodpovedá za vady diela, ktoré boli týmito pokynmi spôsobené.

V prípade, ak bude objednávateľ písomne trvať na svojich pokynoch napriek skutočnosti, že bol na dôvod ich nevhodnosti zhotoviteľom upozornený, nezodpovedá zhotoviteľ za vady diela priamo spôsobené nevhodnosťou týchto pokynov.

1.10. Zhotoviteľ je povinný vynaložiť odbornú starostlivosť na zistenie skrytých *prekážok,* ktoré sa týkajú miesta, kde má byť dielo vykonávané. V prípade, že zistí takéto prekážky a tieto prekážky znemožňujú vykonanie diela riadnym spôsobom, je povinný bez akéhokoľvek odkladu na to upozorniť objednávateľa a navrhnúť mu primeranú zmenu diela. V prípade, ak zhotoviteľ porušil svoju povinnosť tieto prekážky zistiť, má objednávateľ právo na náhradu škody, ktorá mu tým vznikla, inak nemá žiadna zo zmluvných strán na náhradu škody nárok. Ak zhotoviteľ zistí na stavenisku také prekážky, ktoré mu bránia zhotoviť dielo riadne a včas, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi iné vhodné riešenie. Zhotoviteľ je povinný skontrolovať všetky plány a technické podklady a písomne upozorniť objednávateľa na ich nekompletnosť alebo nedokonalosť.

1.11. Zhotoviteľ poskytne zástupcom Objednávateľa úplný a nerušený prístup na Stavenisko a ku všetkej dokumentácii súvisiacej s realizáciou diela.

1.12. Ak má zhotoviteľ pripomienky k druhu prác stanovených v PD , alebo k spôsobu ich vykonávania, musí tieto bez meškania písomne oznámiť objednávateľovi. Tým sa zhotoviteľ nezbavuje zodpovednosti za plnenie tejto Zmluvy.

1.13. Zhotoviteľ vyhlasuje, že má uzatvorené *poistenie* majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa zhotoviteľ zaväzuje udržiavať v platnosti po celý čas zhotovovania diela podľa tejto Zmluvy. Zhotoviteľ je uvedené poistenie preukázať objednávateľovi na jeho požiadanie, v prípade porušenia tohto dojednania má právo objednávateľ od tejto Zmluvy odstúpiť.

1.14. Zhotoviteľ zodpovedá za *čistotu a poriadok* na mieste zhotovovania diela a je povinný na vlastné náklady odstrániť odpady, ktoré vznikli v dôsledku jeho činnosti; doklad o naložení s odpadom je povinný odovzdať objednávateľovi najneskôr pri odovzdaní diela. Zhotoviteľ sa zaväzuje všetku ním spôsobenú sutinu, odpadový a obalový materiál sám priebežne odstraňovať, minimálne raz za týždeň. Zhotoviteľ je povinný uvoľniť stavenisko v lehote uvedenej v preberacom protokole vyhotovenom najneskôr ku dňu splatnosti záverečnej faktúry .

*Objednávateľ.*

2.1. Objednávateľ je oprávnený kedykoľvek vykonať kontrolu vykonávania diela. V prípade, ak objednávateľ zistí, že zhotoviteľ pri vykonávaní diela porušuje svoje povinnosti, je zhotoviteľ povinný bez akéhokoľvek odkladu odstrániť závady ( chyby, nedostatky, nedorobky a pod. ) na diele a vykonávať ďalej dielo riadne. Ak tak zhotoviteľ neurobí do 7 pracovných dní, má objednávateľ právo od Zmluvy odstúpiť.

2.2. Objednávateľ je oprávnený podať námietky proti pracovníkom zhotoviteľa, s ktorých prácou nie je spokojný.

2.3. Stavebný dozor objednávateľa, resp. iné objednávateľom poverené osoby sú oprávnené dať pracovníkom zhotoviteľa príkaz prerušiť prácu, ak je ohrozená bezpečnosť uskutočňovanej stavby/diela, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody a zodpovedný pracovník zhotoviteľa nie je dosiahnuteľný.

**Čl. XII - Životné prostredie**

1. Pre účely platnej legislatívy v oblasti životného prostredia sa predpokladá, že zhotoviteľ kontroluje a spravuje Stavenisko .

2. Za účelom vyhnutia sa akýmkoľvek pochybnostiam, zhotoviteľ je zodpovedný za akékoľvek nedostatky z hľadiska predpisov životného prostredia, ktoré sa týkajú diela, staveniska a pozemku, a to tak počas vykonávania diela ako aj po jeho ukončení , ak nedostatky zapríčinil.

**Čl. XIII- Záručná doba zodpovednosť za vady a banková záruka**

#### 

1. Zhotoviteľ bude pri realizácii diela postupovať s odbornou starostlivosťou čo najšetrnejšie, najmä tak, aby nedošlo k poškodeniu podkladných vrstiev existujúcej stavby. Prípadné škody vzniknuté z tohto dôvodu budú opravené zhotoviteľom na jeho náklady.

#### Zhotoviteľ ručí za to, že dielo bude mať v dobe jeho odovzdania / prevzatia zmluvne dohodnuté vlastnosti, že zodpovedá technickým normám a predpisom, a že nemá nedostatky, ktoré by rušili alebo znižovali hodnotu a schopnosť jeho používania k obvyklým alebo v zmluve predpokladaným účelom.

#### 3. Záručná doba na dielo je 36 mesiacov od protokolárneho odovzdania a prevzatia zhotoveného diela.

#### 4. Počas trvania tejto Zmluvy a počas záručnej doby odstráni zhotoviteľ na žiadosť objednávateľa akékoľvek vytknuté vady diela, resp. chyby na diele, ktoré ešte nebude prevzaté. Uvedené dojednanie sa vzťahuje na práce, alebo materiál potrebný na odstránenie vád, nedostatkov alebo opomenutia pri prácach (vrátane chýb, zanedbania alebo nedodržania zákonných požiadaviek, nariadení alebo povolení v dôsledku nedostatočne vykonaného dozoru).Všetky zákonné nároky objednávateľa z vád diela, zostávajú nedotknuté dojednaním v predchádzajúcej vete.

#### 5. Na žiadosť objednávateľa je zhotoviteľ povinný bez zbytočného odkladu vady svojej dodávky odstrániť, i keď neuznáva, že za vady zodpovedá. V sporných prípadoch nesie náklady až do rozhodnutia o reklamácii zhotoviteľ.

6. Oznámenie vád (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje.   
Skryté vady, t.j. vady, ktoré objednávateľ nemohol zistiť pri prevzatí diela a vyskytnú sa v záručnej dobe, objednávateľ je povinný ich reklamovať u zhotoviteľa písomne.

7. Zhotoviteľ sa zaväzuje odstraňovať všetky vady zo záruky bezodkladne max. 48 hodín od doručenia písomného oznámenia objednávateľom. Zmluvné strany sa môžu dohodnúť aj na inej lehote, potrebnej na odstránenie vád. Havarijné stavy je povinný zhotoviteľ odstrániť obratom po ich nahlásení objednávateľom. Právo určenia, či ide o vadu, alebo havarijný stav, má objednávateľ.

#### 8. V prípade, že zhotoviteľ v priebehu 21 dní vadu neodstráni, alebo ak obratom neodstráni havarijný stav, ktorého dôsledkom môže dôjsť k poškodeniu majetku, má objednávateľ právo vadu odstrániť pomocou iného dodávateľa. Náklady na takéto odstránenie vady znáša zhotoviteľ a čiastka použitá na zabezpečenie odstránenia vady bude uplatnená u zhotoviteľa a následne v prípade neuspokojenia objednávateľa budú tieto náklady uplatnené u banky, ktorá poskytla zhotoviteľovi v súlade s touto zmluvou bankovú záruku.

#### Zmluvné strany sa dohodli, že zhotoviteľ je v lehote 10 dní odo dňa podpísania tejto zmluvy povinný odovzdať objednávateľovi záručnú listinu banky, z ktorej budú zrejmé nasledovné podmienky záruky poskytnutej bankou:

#### a) záruka banky bude poskytnutá maximálne do výšky 30% celkovej ceny za dielo dojednané v tejto zmluve

#### b) záruka banky bude poskytnutá na dobu 42 mesiacov odo dňa prevzatia diela objednávateľom ( podpísania protokolu o prevzatí diela )

c) podmienkou plnenia banky v prospech objednávateľa bude podmienené predložením nasledovných dokladov zo strany objednávateľa :

- písomné uplatnenie nákladov na odstránenie vád objednávateľom v prípade, že zhotoviteľ vady neodstráni v spôsobom a v lehote uvedenom v tomto bode

- doklad o odoslaní písomného uplatnenia nákladov – t.j. podací lístok potvrdený poštou o odoslaní zásielky objednávateľom na adresu sídla/miesta podnikania zhotoviteľa uvedenú v záhlaví tejto zmluvy

- ak vadu odstránila objednávateľovi tretia osoba, faktúry vystavené treťou osobou objednávateľovi.

Zmluvné strany sa dohodli, že v prípade, ak zhotoviteľ neodovzdá záručnú listinu banky v lehote uvedenej v tomto bode, táto zmluva zaniká ( rozväzovacia podmienka)

9.*V prípade výskytu akýchkoľvek vád diela má objednávateľ právo zvoliť si z nasledujúcich nárokov :*

* požadovať primeranú zľavu z ceny za dielo
* požadovať bezplatné prevedenie opravy diela, resp. dodanie chýbajúcich častí, výmeny častí diela a pod.
* odstúpiť od Zmluvy
* iné práva podľa zákona , resp. podľa tejto Zmluvy;

objednávateľ prednostne uplatní nárok a) , alebo b) , pokiaľ to bude pre neho účelné

Uplatnením si niektorých z vyššie uvedených nárokov nezaniká právo objednávateľa na náhradu škody, ktorá mu v súvislosti s vadou diela vznikla.

Čl. XIV – Doručovanie

1. Akékoľvek oznámenie alebo iný dokument, ktorý má byť doručený podľa tejto Zmluvy, ak táto Zmluva neustanovuje inak, bude vyhotovený písomne a môže byť doručený osobne, alebo doporučenou poštou, na adresu, uvedenú v tejto Zmluve ako miesto sídla, alebo na inú adresu, oznámenú druhej strane v súlade s týmto článkom.
2. Akékoľvek oznámenie alebo iný dokument bude považovaný za doručený, ak sa nepreukáže niečo iné:

* pri osobnom doručení v okamihu doručenia,
* pri odoslaní doporučenou poštou s doručenkou v deň, ktorý je uvedený na doručenke ako deň doručenia.
* v prípade odoslania listovej zásielky doporučene bez doručenky sa bude zásielka považovať za doručenú na tretí deň po jej odoslaní.

#### **Čl. XV – Predčasné ukončenie zmluvy , Odstúpenie od zmluvy**

1. Táto Zmluva môže byť predčasne ukončená z nasledujúcich dôvodov:

* odstúpením od Zmluvy
* písomnou dohodou strán

inak Zmluva končí splnením všetkých záväzkov podľa Zmluvy stranami.

2. Každá zo zmluvných strán má právo od zmluvy *odstúpiť* v prípade, ak tak určuje táto zmluva , alebo pri podstatnom porušení Zmluvy a to *písomným oznámením druhej strane o odstúpení od Zmluvy* , v prípade výskytu ktorejkoľvek zo skutočností oprávňujúcej príslušnú stranu na odstúpenie od Zmluvy.

2.1. Odstúpením od Zmluvy zanikajú všetky práva a povinnosti zmluvných strán vyplývajúce z tejto zmluvy, *od momentu odstúpenia* , okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za vady tej časti diela, ktorá bola do odstúpenia zrealizovaná. Účinky odstúpenia od Zmluvy nastanú ku dňu podania oznámenia o odstúpení.

2. 2. *Za podstatné porušenie Zmluvy* *sa považuje*

1. Omeškanie zhotoviteľa s časovým harmonogramom o viac ako 14 dní
2. Nezačatie prác na stavbe v dohodnutom termíne
3. Omeškanie zhotoviteľa s odovzdaním diela o viac ako 30 dní
4. Ak zhotoviteľ bude vykonávať stavebné práce v rozpore s podmienkami dohodnutými v Zmluve alebo technologickými postupmi určenými platnými normami
5. Ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela, pre okolnosti na jeho strane, nebude dodržaný,
6. Ak objednávateľ neposkytne spolupôsobenie dohodnuté v tejto Zmluve pri zhotovovaní diela a toto nesplnenie zmarí u zhotoviteľa možnosť vykonať dielo
7. Ak objednávateľ v rozpore s touto zmluvou do 30 dní neprevezme ponúknuté a riadne dokončené dielo zhotoviteľom, alebo ani neurobí opatrenia nasvedčujúce ochote objednávateľa dielo prevziať
8. Ak táto Zmluva spája s určitým porušením zmluvy , právo tej – ktorej strany od Zmluvy odstúpiť
9. Zistenie porušenie povinností zhotoviteľa majúcich za následok nesprávne zhotovovanie diela počas realizácie diela (t.j. výskyt väčšieho počtu nedostatkov diela, resp. výskyt podstatných vád diela, ktoré zhotoviteľ neodstráni v primeranej lehote napriek upozorneniu stavebného dozoru )
10. Omeškanie objednávateľa s platením oprávnene vystavených faktúr o viac ako 40 dní
11. Vyhlásenie konkurzu na majetok ktorejkoľvek zo zmluvných strán.

2.3. *Účinky odstúpenia od Zmluvy sú nasledujúce*:

1. práva a povinnosti strán vzniknuté do okamihu nadobudnutia účinnosti odstúpenia od Zmluvy naďalej trvajú;
2. ďalšie práva a povinnosti strán už nevznikajú; a
3. všetky zabezpečovacie prostriedky poskytnuté zhotoviteľom objednávateľovi na základe tejto Zmluvy trvajú až do splnenia všetkých povinností zhotoviteľa zo Zmluvy.

3. Po predčasnom ukončení Zmluvy je zhotoviteľ povinný vyhotoviť „*finančné vysporiadanie*“ tejto Zmluvy. Finančné vysporiadanie sa stanoví vo výške pohľadávok, na ktoré majú strany nárok. Práce a dodávky realizované ku dňu odstúpenia od Zmluvy sa vyúčtujú podľa zmluvných cien v  preukázateľnom rozsahu.

4. V prípade odstúpenia objednávateľa od tejto Zmluvy má objednávateľ v dôsledku podstatného porušenia tejto Zmluvy nárok na zaplatenie *zmluvnej pokuty vo výške 10 % z ceny diela*. Zaplatením zmluvnej pokuty nie je dotknutý nárok na náhradu škody .

5. V prípade odstúpenia od Zmluvy je zhotoviteľ povinný v lehote 7 dní od doručenia oznámenia o odstúpení od Zmluvy uvoľniť dielo pre objednávateľa a po uplynutí tejto lehoty sa nesmie zdržiavať na pozemku a diele objednávateľa.

#### **Čl. XVI - Sankcie**

1. V prípade omeškania s odovzdaním diela, resp. ucelenej časti diela bez vád anedorobkov, zaplatí zhotoviteľ objednávateľovi zmluvnú pokutu vo výške 0,05% z celkovej ceny diela za každý deň omeškania.Uhradením zmluvnej pokuty nezaniká objednávateľovi právo na náhradu škody vzniknutej z titulu omeškania .

2. Ak objednávateľ nezaplatí faktúru v dohodnutom termíne, je povinný zaplatiť úrok z omeškania stanovený zákonom.

**Čl. XVII - Obchodné tajomstvo a povinnosť mlčanlivosti**

1. Zhotoviteľ sa zaväzuje zachovávať obchodné tajomstvo a povinnosť mlčanlivosti o všetkých obchodných a technických informáciách, ktoré mu poskytne objednávateľ, alebo o ktorých sa inak dozvie pri zhotovovaní diela alebo v súvislosti s touto Zmluvou a tieto informácie nepoužiť na iné účely než pre plnenie tejto Zmluvy. Táto povinnosť platí aj po zhotovení a odovzdaní diela alebo po zániku platnosti tejto Zmluvy.

2. Subdodávateľom môže zhotoviteľ poskytnúť informácie len v nevyhnutnom rozsahu.

#### **Čl. XVIII - Záverečné ustanovenia**

1. Táto Zmluva nadobúda platnosť dňom podpisu oboma zmluvnými stranami .

2. Všetky právne vzťahy, ktoré sú založené touto Zmluvou sa riadia výlučne slovenským právnym poriadkom. Pokiaľ nie je v tejto Zmluve uvedené inak, spravujú sa práva a povinnosti zmluvných strán podľa príslušných ustanovení slovenského Obchodného zákonníka č. 513/1991 Zb. v platnom znení a ďalšími slovenskými všeobecne záväznými právnymi predpismi.

3. Zmeny a  doplnky tejto Zmluvy o  dielo je možné robiť len písomnými dodatkami podpísanými oprávnenými osobami. K návrhu dodatku tejto Zmluvy o dielo sa zmluvné strany zaväzujú vyjadriť písomne v lehote do 7 dní od doručenia dodatku druhej strane. Po túto dobu je týmto návrhom viazaná strana, ktorá ho podala.

4. Ak ktorékoľvek ustanovenie Zmluvy je alebo sa stane neplatným či nevykonateľným, jeho neplatnosť alebo nevykonateľnosť neohrozí platnosť ktoréhokoľvek iného ustanovenia Zmluvy. Strany súhlasia s tím, že vykonajú všetky kroky potrebné k dosiahnutiu rovnakého výsledku, ktorý zamýšľalo neplatné alebo nevykonateľné ustanovenie.

5. Táto Zmluva je vyhotovená v  šiestich vyhotoveniach, z ktorých Objednávateľ obdrží štyri vyhotovenia a Zhotoviteľ dve vyhotovenia

6. Neoddeliteľnou súčasťou tejto Zmluvy sú prílohy v nej uvedené.

7.Všetky podmienky, ustanovenia a povinnosti vyplývajúce zo Zmluvy a jej príloh sú pre strany i ich prípadných zákonných nástupcov záväzné.

8. Zmluvné strany na znak súhlasu s obsahom tejto Zmluvy ako prejav ich slobodnej a vážnej vôle, nie v tiesni, nie za nápadne nevýhodných podmienok a nie v omyle, túto vlastnoručne podpisujú.

### V Bratislave dňa .................. V Bratislave dňa ..........................

**Objednávateľ : Zhotoviteľ :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_